CELEX: 62019TN0727
Language: da
Date: 2019-10-29 00:00:00
Title: Sag T-727/19: Sag anlagt den 29. oktober 2019 – Basaglia mod Kommissionen

23.12.2019   
            
            
               DA
            
            
               Den Europæiske Unions Tidende
            
            
               C 432/65
            
         
      Sag anlagt den 29. oktober 2019 – Basaglia mod Kommissionen
      (Sag T-727/19)
      (2019/C 432/76)
      Processprog: italiensk
      
         Parter
      
      
         Sagsøger: Giorgio Basaglia (Milano, Italien) (ved advokat G. Balossi)
      
         Sagsøgt: Europa-Kommissionen
      
         Sagsøgerens påstande
      
      Sagsøgeren har nedlagt påstand om, at Europa-Kommissionens afgørelse C(2019) 6474 final af 4. september 2019, som er truffet i henhold til artikel 4 i gennemførelsesbestemmelserne til forordning (EF) nr. 1049/2001, annulleres.
      
         Søgsmålsgrunde og væsentligste argumenter
      
      Dette søgsmål er anlagt til prøvelse af Kommissionens afgørelse om afslag på aktindsigt i visse dokumenter, der er omfattet af sagsøgerens begæring om aktindsigt, og som vedrører forskellige projekter, der delvist er EU-finansieret, og med hensyn til hvilke der verserer en sag ved anklagemyndigheden ved Tribunale di Milano (retten i Milano).
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende vedrørende ensidig begrænsning af anvendelsesområdet for den oprindelige begæring og manglende grundlag. Sagsøgeren har i denne forbindelse gjort følgende gældende:
                  
                              —
                           
                           
                              I det foreliggende tilfælde foreligger der ikke undtagelsestilfælde, som kan begrunde en begrænsning af retten til aktindsigt i de dokumenter, som er omfattet af begæringen om aktindsigt, og dermed i en persons ret til forsvar i en straffesag, som er indledt i en medlemsstat.
                           
                        
                              —
                           
                           
                              Arbejdsbyrden med at frembringe kopier af de ønskede dokumenter står ikke i et urimeligt i forhold til denne interesse.
                           
                        
                              —
                           
                           
                              Den i den anfægtede afgørelse nævnte retspraksis er ikke relevant.
                           
                        
                              —
                           
                           
                              I afgørelsen er der ikke foretaget en korrekt afvejning af de omhandlede parters interesser.
                           
                        
            
                  2.
               
               
                  Andet anbringende vedrørende beskyttelse af privatlivets fred og den enkeltes integritet. Sagsøgeren har i denne forbindelse gjort følgende gældende:
                  
                              —
                           
                           
                              I afgørelsen er der ikke foretaget en korrekt afvejning af de omhandlede parters interesser.
                           
                        
                              —
                           
                           
                              Afgørelsen er behæftet med fejl, for så vidt som det heri fastslås, at der ikke foreligger en mere tungtvejende offentlig interesse i udbredelsen af de ønskede dokumenter.
                           
                        
                              —
                           
                           
                              Forholdet mellem sagsøgerens begæringer og den beskyttede interesse er ikke uforholdsmæssigt.
                           
                        
            
                  3.
               
               
                  Tredje anbringende vedrørende beskyttelsen af en fysisk eller juridisk persons forretningsmæssige interesser. Sagsøgeren har i denne forbindelse gjort følgende gældende:
                  
                              —
                           
                           
                              I den anfægtede afgørelse er der ikke taget hensyn til den omstændighed, at de ønskede dokumenter vedrører ældre EU-projekter, der er afsluttet, og at behovet for at beskytte forretningsmæssige interesser derfor nødvendigvis er svækket.
                           
                        
                              —
                           
                           
                              I afgørelsen er der ikke foretaget en korrekt afvejning af de omhandlede parters interesser.
                           
                        
            
                  4.
               
               
                  Fjerde anbringende vedrørende den omstændighed, at der ikke foreligger en mere tungtvejende offentlig interesse.
                  
                              —
                           
                           
                              Sagsøgeren har i denne forbindelse gjort gældende, at den anfægtede afgørelse er behæftet med en fejl, for så vidt som det heri fastslås, at en opklaring af sagen klart er af offentlig interesse.